Foto: Reuters Britaniya huquqni muhofaza qiluvchi organlari Badri Patarkatsishvili, Aleksandr Perepelichniy va rossiyalik boshqa tadbirkorlarning jasad qoldiqlarini kavlab olish (eksgumatsiya) imkoniyatini ko‘rib chiqmoqda. Bu ularning o‘limiga asab-falajlovchi modda bilan zaharlanish sabab bo‘lmaganini aniqlash uchun kerak, deb yozmoqda The Express gazetasi. Ta’kidlanishicha, GRU sobiq polkovnigi Sergey Skripalning zaharlanishi bilan bog‘liq hodisadan so‘ng Britaniya IIV rahbari Amber Radd 14ta o‘lim holati yuzasidan takroriy surishtiruvga rozilik bergan. Londonning taxminicha, ushbu o‘limlarda «Rossiya izi» mavjud. Eslatib o‘tamiz, avvalroq Skripal qanday usul bilan zaharlangani aytilgandi.